Αθλητικές εγκαταστάσεις Χειμερινών Ολυμπιακών Αγώνων 1924

Οι εγκαταστάσεις των Χειμερινών Ολυμπιακών Αγώνων του 1924 περιελάμβαναν τρεις χώρους που φιλοξένησαν τα αθλήματα των 1ων Χειμερινών Αγώνων στο Σαμονί της Γαλλίας. Το Ολυμπιακό Στάδιο του Σαμονί ήταν ο κύριος χώρος διεξαγωγής, μιας και εκεί φιλοξενήθηκαν τα επτά από τα εννέα αθλήματα των Αγώνων, καθώς και οι τελετές έναρξης και λήξης.

Ο Ολυμπιακός λόφος άλματος του Λε Μοντ χρησιμοποιήθηκε τόσο για το άθλημα του άλματος με σκι, όσο και για το τμήμα του άλματος με σκι στο βόρειο σύνθετο. Ο άλτης ξεκινούσε την προσπάθειά του από ύψος 1.189,8 μέτρων και διένυε μία απόσταση 79,4 μέτρων πριν βρεθεί στο σημείο απογείωσης, το οποίο βρίσκόταν στα 1.152,8 μέτρα ύψος.

Το άθλημα του ελκήθρου έλαβε χώρα στην πίστα ελκήθρου του Πελερίν. Η πίστα είχε 1.369,88 μέτρα μήκος, 2 μέτρα πλάτος και 19 στροφές. Ένας σωλήνας ακολουθούσε την τροχιά της για να επιτρέπει την παροχή νερού. Η ανάβαση των ελκήθρων και των αθλητών πραγματοποιούνταν μέσω τελεφερίκ.

Χώροι

Μετά την Ολυμπιάδα 

Το Ολυμπιακό Στάδιο εξακολουθεί να λειτουργεί στο Σαμονί, ενώ η πίστα ελκήθρου κατεδαφίστηκε και πλέον χρησιμοποιείται ως εγκατάσταση διεξαγωγής αγωνισμάτων της αλπικής χιονοδρομίας.

Ο λόφος άλματος του Λε Μοντ χρησιμοποιήθηκε ως εγκατάσταση του Παγκοσμίου Πρωταθλήματος χιονοδρομίας το 1937 και της Χειμερινής Πανεπιστημιάδας του 1960, ενώ ανακαινίστηκε το 1998.

Επιπρόσθετα, το Σαμονί ήταν μέρος της υποψηφιότητας του Ανσί για τη διεξαγωγή των Χειμερινών Ολυμπιακών Αγώνων του 2018. Ωστόσο, η υποψηφιότητα απέτυχε να λάβει μεγάλη υποστήριξη από τους ντόπιους κατοίκους και συγκέντρωσε μόλις επτά ψήφους στο συνέδριο της ΔΟΕ τον Ιούλιο του 2011. Εάν είχε επιλεγεί, το Σαμονί θα φιλοξενούσε τα αθλήματα της αλπικής χιονοδρομίας και του χόκεϊ επί πάγου.

Παραπομπές